Филтрите купе са обикновени и филтри за купе с активен въглен:
Обикновените филтри почистват сажди, прах, полени и насекоми. Те могат да бъдат хартиени, електростатични или антиалергенни. При тях филтриращият елемент е хартиено или синтетично влакно, което може да е покрито с антибактериален слой. Съществуват и пълнители, изработени от синтетични смоли. По-фините филтри се изработват с повече филтърни слоеве.
Филтър купе с активен въглен почиства освен изброените сажди, прах и полени и токсичните продукти от отработеното гориво като азотен оксид, формалдехид, въглероден оксид и други. Освен твърдите частици, филтрите купе с активен въглен задържат и неприятни миризми. Това се постига благодарение на абсорбиращите свойства на активния въглен. Количеството използван въглен в дадения филтър е избрано така, че филтърът да може дълго и ефективно да пречиства въздуха от вредните летливи органични вещества.